Document ID: /roh_data/filtered/fineweb-2-filterrobots_roh.jsonl.gz/69118

Pussaivladad d’avrir cumplettamain online in dossier electronic dal pazient
Cun il project ha l’uniun eSANITA la finamira, che l’entir process per avrir in dossier electronic dal pazient (DEP), inclusiv identitad electronica (e ID), saja pussaivel online. Il dossier electronic dal pazient è in project da sanadad publica (public health) da la Confederaziun e dals chantuns, che pussibilitescha a las pazientas ed als pazients in access digital a las atgnas datas da sanadad. La realisaziun e la finanziaziun è en emprima lingia chaussa dals chantuns e da lur furniturs da prestaziuns medicinalas, perquai ch’els èn er responsabels per l’organisaziun dals fatgs da sanadad. Il project da l’uniun eSANITA vul pussibilitar d’avrir in DEP en il Grischun senza stuair sa preschentar persunalmain tar in post da registraziun. Quest process duai pia esser disponibel en moda facila ed effizienta en tut las regiuns dal chantun. Per augmentar l’attractivitad dal DEP duai er il «e‑modul da vaccinaziun» vegnir integrà en il DEP. Quest modul è disponibel da nov sin basa da la lescha e remplazza dal tuttafatg l’attest da vaccinaziun fisic d’enfin ussa.
Las infurmaziuns las pli impurtantas en in’egliada
- Petenta/petent: uniun eSANITA
- Approvà dal Chantun pls: 4 d’avrigl 2024
- Cuts dal project total: CHF 1’580’000
- Contribuziun da promozione: CHF 593’000
Documents
Ils documents ch’il project metta a disposiziun per l’ulteriur diever vegnan archivads qua.
Dumondas
Sche ti has dumondas, pos ti scriver ad <email-pii> .